[{"text_idx": "#000000", "text": "Fina venko de la Esperanto-teamo"}, {"text_idx": "#000001", "text": "Unuafoje dum la mallonga historio de la Esperanta kongresa futbalado, la esperantista teamo en Seulo gajnis super teamo de lokanoj."}, {"text_idx": "#000003", "text": "En Seulo multaj atendis denovan fiaskon de la Esperanto-teamo, al kio ni ja jam kutimig\u0302is. Tamen c\u0302i-jare, tiuj kiuj vetus je venko, gajnus sufic\u0302e por akiri au\u0306kcie la kongresan numeron 1, kiu vendrede estis au\u0306kciita por 360 eu\u0306roj."}, {"text_idx": "#000004", "text": "Bonan ideon havis la organizantoj arang\u0302i manifestacion, lau\u0306 inspiro de tiuj okazintaj en Nitro (2016) kaj en Bulonjo-c\u0302e-maro (2015), tuj antau\u0306 la mac\u0302o, de la kongresejo al la stadiono. Bedau\u0306rinde, pro la situo de la stadiono, la manifestaciantoj pas\u0302is c\u0302efe lau\u0306 malgrandaj dezertaj stratoj, sub la surprizita ekvido de manpleno da lokanoj."}, {"text_idx": "#000005", "text": "La etoso ne estis tiom entuziasma kiom g\u0302i estis dum la pasintjaraj ludoj. Kelkaj inaj apogantoj baraktis vigligi la c\u0302eestantojn, iniciatante ondojn kaj kantojn. Felic\u0302e por la publiko, la vetero estis sufic\u0302e eltenebla, ne tro varma."}, {"text_idx": "#000006", "text": "La T-c\u0302emizoj speciale faritaj de TEFA (Tutmonda Esperanta Futbala Asocio) por la c\u0302eestantoj, kun numero 102 dorse, elvendig\u0302is dum la mac\u0302o dank' al la vendistaj talentoj de juna brazila helpantino. Amuze estis, ke dum la ludo okazis diskutoj pri tio, kiel Esperante sonas la diversaj fakaj vortoj pri futbalo, ekzemple ofsajdo."}, {"text_idx": "#000007", "text": "Oni anoncis, ke la mac\u0302o dau\u0306ros 60 minutojn, anstatau\u0306 la kutimaj 90. Neatendite, post 5 minutoj, la unuan golon faris... la Esperanto-teamo, per belega pafo je 20 metroj for de la golejo."}, {"text_idx": "#000008", "text": "Poste la korea teamo Dongdaemun-gu provis egaligi, pli ofte konservante la pilkon ol la TEFA-selektitaro kaj sukcesante multajn pasigojn de la pilko. Sed klare la dioj estis niaflanke. C\u0302iuj koreaj atakoj au\u0306 fiaskis, au\u0306 estis brile forbaritaj de la defendantoj, aparte de la lasta remparo, la golulo."}, {"text_idx": "#000010", "text": "La kongresanoj g\u0302enerale ne ekstazis. Ne estis koncertoj de au\u0306taj hupoj tra la urbo. Venis la tempo de la livero de donacoj, de komunaj fotoj kaj de individuaj fotoj kun niaj novaj herooj."}, {"text_idx": "#000012", "text": "Interalie partoprenis la teamon tri krokodilaj ludantoj el Laoso, varbitaj en Seulo. Bonegan mac\u0302on faris la gol-gardisto Adria\u0301n Alejandro. La defendantoj same bone faris sian laboron, diligente forbarante la atakojn."}, {"text_idx": "#000014", "text": "Menciindas kelkaj fervoraj apogantoj, kiuj c\u0302eestis c\u0302iujn mac\u0302ojn de TEFA, inter kiuj Joaquin Rosillo Vega Acosta kaj mi mem, kiuj liveris trafajn konsilojn. La filo de Joaquin Rosillo brile ludis en la TEFA-teamo kun bonsorta numero 13."}, {"text_idx": "#000015", "text": "Eble la teamo krome sciis, ke c\u0302i-jare estos la plej bona s\u0302anco, ke ne eblos esperi ion ajn venontjare en la lando de la eu\u0306ropaj c\u0302ampionoj 2016, Portugalio."}, {"text_idx": "#000016", "text": "Estas nun propono, ke krom la Pokalon Zamenhof, c\u0302iuj ludantoj kaj trejnantoj premie ricevu Honoran Membrecon en UEA, same kiel okazus en c\u0302iu malgranda futbala lando."}, {"text_idx": "#000027", "text": "futbolado = futbalo , piedpilko ."}, {"text_idx": "#000035", "text": "Alig\u0302i al 400 aliaj abonantoj"}]